《陈悬归觐得如所请喜而有作》
明代·杨旦

客路思亲倍黯然，心旌无日不悬悬。八年违养空劳梦，一疏陈悬已动天。

衮衮风尘催去骑，萧萧书剑觅归船。承恩幸沐金绯宠，引领诸孙拜膝前。

作者简介：福建建安人，字晋叔，号偲庵。杨荣曾孙。弘治三年进士。历官太常卿，正德间忤刘瑾，谪知温州。有政绩。瑾诛，累擢至户部侍郎，南京吏部尚书。以反对张璁、桂萼骤进用，为给事中陈洸所劾。勒令致仕。